AIŠKINAMASIS RAŠTAS

Dėl Molėtų rajono savivaldybės tarybos 2019 m. rugsėjo 26 d. sprendimo Nr. B1-193 „Dėl Molėtų rajono viešųjų sveikatos priežiūros įstaigų vadovų mėnesinio darbo užmokesčio nustatymo“ pakeitimo

 **1. Parengto tarybos sprendimo projekto tikslai ir uždaviniai**

Vadovaujantis Lietuvos Respublikos sveikatos priežiūros įstaigų įstatymo Nr. I-367 151 ir 152 straipsnių pakeitimo įstatymo 1 straipsniu, 3 straipsnio 1 ir 3 dalimis, šiuo metu einantiems pareigas viešųjų įstaigų vadovaujantiems darbuotojams, iki šio įstatymo nustatytas viešųjų įstaigų vadovaujančiojo darbuotojo gauto mėnesinio darbo užmokesčio dydis turi būti perskaičiuotas.

Pagal Lietuvos Respublikos sveikatos priežiūros įstaigų įstatymo 151 straipsnio 1 dalį vadovaujančiųjų darbuotojų mėnesinis darbo užmokestis susideda iš pastoviosios ir kintamosios darbo užmokesčio dalių. Vadovų mėnesinio darbo užmokesčio pastoviosios dalies dydį galima perskaičiuoti turint praėjusių kalendorinių metų vadovaujamos įstaigos duomenis, būtinus vieno etato gydytojų ir slaugytojų vidutinio mėnesinio darbo užmokesčio svertiniam vidurkiui apskaičiuoti, viešųjų įstaigų praėjusiais kalendoriniais metais iš Privalomojo sveikatos draudimo fondo biudžeto gautų pajamų dydį bei praėjusiais kalendoriniais metais gydytojų (įskaitant gydytojus odontologus) ir slaugytojų (įskaitant akušerius) faktiškai užimtų etatų skaičių. Įstaigos vadovo mėnesinio darbo užmokesčio pastoviosios dalies dydis (pDU) nustatomas pagal formulę pDU = SvVDU x k, čia:

1) pDU – mėnesinio darbo užmokesčio pastovioji dalis;

2) SvVDU – įstaigos vieno etato gydytojų ir slaugytojų vidutinio mėnesinio darbo užmokesčio svertinis vidurkis;

3) k – koeficientas.

Sveikatos priežiūros įstaigos – Molėtų ligoninė, Molėtų rajono pirminės sveikatos priežiūros centras ir Molėtų rajono greitosios pagalbos centras pateikė skaičiavimus, kurių pagrindu parengtas tarybos sprendimo projektas.

 *Pagal įstaigų pateiktus duomenis gydytojų ir slaugytojų vidutinio mėnesinio darbo užmokesčio svertinis vidurkis (SvVDU):*

 Molėtų r. pirminės sveikatos priežiūros centras – 1879,00 Eur;

 Molėtų rajono greitosios pagalbos centras -1535,00 Eur;

 Molėtų ligoninė - 1288,00 Eur.

 **2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 str. 1 dalis, Lietuvos Respublikos sveikatos priežiūros įstaigų įstatymo 151 ir 152 straipsnių pakeitimo įstatymo 1 straipsnis, 3 straipsnio 1 ir 3 dalys.

 **3. Galimos teigiamos ir neigiamos pasekmės priėmus siūlomą tarybos sprendimo projektą** . Neigiamų pasekmių nenumatoma.

 **4. Priemonės sprendimui įgyvendinti**

 **5. Lėšų poreikis ir jų šaltiniai (prireikus skaičiavimai ir išlaidų sąmatos)** Viešųjų sveikatos priežiūros įstaigų lėšos.

 **6. Vykdytojai, įvykdymo terminai.** VšĮ Molėtų ligoninė, VšĮ Molėtų r. pirminės sveikatos priežiūros centras, VšĮ rajono Molėtų greitosios pagalbos centras. Molėtų rajono savivaldybės tarybos sprendimas yra taikomas, apskaičiuojant darbo užmokestį nuo 2020 m. sausio 1 d.